Альфрэд Гічкок

**А́льфрэд Гічкок** (; 13 жніўня 1899, Лёндан — 29 красавіка 1980, Лос-Анджэлес) — ангельскі кінарэжысэр, прадусар, сцэнарыст. Працаваў у Вялікабрытаніі і ў ЗША. Гічкок — кінарэжысэр, цесна зьвязаны з жанрам «трылер» ( — «трапятаньне») і з паняцьцем «саспэнс» ( — «нявызначанасьць»). Гічкок умеў па-майстроўску ствараць у сваіх фільмах атмасфэру трывожнай нявызначанасьці, напружанага чаканьня, прадчуваньня чагосьці жудаснага.

## Біяграфія
Нарадзіўся 13 жніўня 1899 году ў Лёндане. Скончыў інжынэрную вучэльню, потым вывучаў мастацтва ў Лёнданскім унівэрсытэце. Рэжысэрскі дэбют Гічкока адбыўся ў 1925 у Ангельшчыне. Да ад’езду ў Галівуд (1939) паставіў у Ангельшчыне 23 карціны. У 1979 Гічкок быў ганараваны прэміі Амэрыканскага кінаінстытута «За выбітны ўнёсак у кінамастацтва». Памёр Гічкок у Лос-Анджэлесе 29 красавіка 1980.

### Уклад у кінэматограф
Натхнёны карцінамі нямецкіх экспрэсіяністаў, Гічкок пачаў працаваць у кіно — спачатку ў Ангельшчыне, а з 1939 году ў ЗША. Упершыню на творчасьць Гічкока зьвярнулі сур’ёзную ўвагу крытыкі францускай «новай хвалі». Франсуа Труфо быў першым, хто заўважыў аўтарскі погляд за абалонкай забаўляльнага кіно. Вынік жыцьця Гічкока — 55 паўнамэтражных кінафільмаў, шматлікія зь якіх сталі клясыкай сусьветнага кінэматографа. Акрамя таго, Альфрэд Гічкок зьняў яшчэ і 21 тэлефільм для сэрыі «Альфрэд Гічкок прадстаўляе» і два дакумэнтальных фільма (абодва ў 1944 годзе), яшчэ 2 кінапрацы засталіся незавершанымі. Альфрэд Гічкок дагэтуль зьяўляецца адным з самых паважаных і папулярных кінарэжысэраў.

Гічкок вядомы таксама сваімі камэа. Ён любіў зьяўляцца ў эпізодах у сваіх фільмах: то ў выглядзе выпадковага мінака, то ў выглядзе вулічнага разявакі. Ён зьяўляўся амаль ва ўсіх сваіх позьніх фільмах. І ў цэлым, Гічкок, асабліва ў позьнія гады, імкнуўся стварыць вакол сябе містычную атмасфэру, атачаў сябе арэолам таямнічасьці.

### Рэжысэрскі почырк
Фільмы Гічкока заснаваныя на страху і саспэнсе. Яго героі — людзі, трапіўшыя ў пастку акалічнасьцяў. Іншая агульная тэма яго фільмаў — узаемаадносіны мужчыны і жанчыны, часта гэта даволі цынічны погляд на рамантыку.

Сярод упадабаных кінэматаграфічных прыёмаў Гічкока варта адзначыць здымку з пункта гледжаньня пэрсанажа, гэта значыць здымку камэрай з такога аспэкта, каб глядач бачыў сцэну як бы вачыма пэрсанажа. Гічкоку таксама прыпісваецца вынаходзтва вельмі хуткага і дробавага мантажа, ярка прадэманстраванага ў знакамітай сцэне забойства ў душы ў фільме «Псыха». Цяпер гэтую манэру мантажу часта завуць «эмцівішным мантажам», таму што ў 1990-х яе шырока адаптавалі рэжысэры музыкальных відэакліпаў, якія дэманстраваліся на тэлеканале MTV. Такі мантаж стаў таксама часта ўжывацца ў трэйлерах.

Была заўважаная і фірмовая прыхільнасьць Гічкока здымаць у галоўных ролях «зімных» бляндынак (Грэйс Келі, Вера Майлз, Кім Новак, Джанэт Лі, Ціпі Хэдрэн, Клод Жад).

## Фільмаграфія

### «Брытанскі пэрыяд». Раньнія працы да 1925 году

### «Брытанскі пэрыяд». Нямыя фільмы (1925—1929)

* 1925 — Сад асалод / *Pleasure Garden*
* 1926 — Горны арол / *The Mountain Eagle*
* 1926 — Жыхар / *The Lodger*
* 1927 — Па нахільнай / *Downhill*
* 1927 — Лёгкія паводзіны / *Easy Virtue*
* 1927 — Рынг / *The Ring*
* 1927 — Жонка фэрмэра / *The Farmer’s Wife*
* 1928 — Шампанскае / *Champagne*
* 1929 — Чалавек з вострава Мэн / *The Manxman*
* 1929 — Шантаж (нямая вэрсія) / *Blackmail (silent version)*

### «Брытанскі пэрыяд». Гукавыя фільмы. (1929—1939)

### «Першы галівудзкі пэрыяд» (1940—1947)

### «Другі галівудзкі пэрыяд» (1948—1957)

### «Гічкокаўскія бэстсэлеры» (1958—1964)

### «Позьні пэрыяд» (1966—1976)

## Цытаты
* *«Я цьвёрда перакананы, што атмасфэру страху ў фільме трэба ствараць выключна кінэматаграфічнымі мэтадамі».*
* *«Каб зрабіць вялікі фільм, неабходныя тры рэчы — сцэнар, сцэнар і яшчэ раз сцэнар».*
* *«У мастацкім кіно рэжысэр зьяўляецца богам, у дакумэнтальным — Бог зьяўляецца рэжысэрам».*

## Вонкавыя спасылкі
* Alfred Hitchcock — The Master of Suspense 
* Расейскі фэн-сайт Альфрэда Гічкока 

Катэгорыя:Нарадзіліся ў Лёндане
Катэгорыя:Кінарэжысэры ЗША
Катэгорыя:Брытанскія кінарэжысэры
Катэгорыя:Сцэнарысты ЗША
Катэгорыя:Брытанскія сцэнарысты
Катэгорыя:Прадусары ЗША
Катэгорыя:Брытанскія кінапрадусары
Катэгорыя:Кавалеры ордэна Брытанскай Імпэрыі
Катэгорыя:Кавалеры францускага Ордэна літаратуры і мастацтва
Катэгорыя:Памерлі ў Лос-Анджэлесе
Катэгорыя:Вікіпэдыя:Істотныя артыкулы